Ar prantad kentañ a zo hini "ar brezhoneg kozh", etre ar pevarvet hag an unnekvet kantved. N'hon eus kavet nemet dielloù iliz eus ar mare-se. Skrivet int en ur yezh damheñvel diouzh re brezhoneg  Breizh-Veur. Kavet e vez enne amprestoù gerioù galianeg, romaneg ha galleg kozh. Gallout a reomp en em ziazezañ war studi ar brezhoneg kozh a-drugarez da anvioù an dud, da lec'hioù ( gant an anvioù lec'h arouezus e plou-, plo-, pleu-). Emdroadur an anvioù-lec'h-se a zistaol ar c'hemm-fonetik 'zo bet e-pad ar c'hantvedoù tremenet. N'eus ket bet miret roudoù eus skridoù lennegel ar prantad-mañ. Gouzout a reomp he doa Mari a Frañs skrivet e galleg gourleniadoù brezhonek anvet "gourleniadoù Breizhiz".